# Avioliittoon vihkiminen

Onnittelut teille kahdelle, jotka haluatte jatkaa elämäänne yhdessä.

”He eivät siis enää ole kaksi, he ovat yksi.

Ja minkä Jumala on yhdistänyt sitä älköön ihminen erottako.”

Matt. 19: 6.

Vihkitilaisuutemme

Päivä:

Paikka:

Vihkipappi:

Kanttori:

Hääjuhla:

Muuta muistettavaa:

Avioliittoon vihkiminen on yhteisen elämänsuuri hetki. Vihkitilaisuudessa puolisot vastaavat papin esittämään kysymykseen ”Tahdon”. Näin vihittävät sitoutuvat avioliittoon ja toisiinsa.

Avioliitto on Jumalan antama lahja, jonka pohjana on rakkaus.

Kirkollisessa toimituksessa avioparille pyydetään Jumalan siunausta ja rukoillaan heidän puolestaan. Pyhyys koskettaa siinä tiedossa ja tunteessa, että on löytänyt toisessa rakkauden, saa rakastaa ja tulla rakastetuksi.

Kirkollinen avioliittoon vihkiminen tai avioliiton siunaus toimitetaan kirkossa tai muualla, papin

ja vihittävien sopiman mukaan. Pappi voi vihkiä avioliittoon rippikoulun käyneitä seurakunnan jäseniä. Vihkiminen onnistuu myös, jos toinen kihlaparista kuuluu johonkin Suomessa tai ulkomailla toimivaan kristilliseen kirkkoon/uskontokuntaan tai on ulkomaisen evankelis-luterilaisen kirkon jäsen.

Maistraatissa solmittu avioliitto voidaan siunata kirkossa. Samoin muussa kristillisessä kirkossa solmittu avioliitto voidaan siunata luterilaisessa kirkossa. Avioliiton siunaaminen muistuttaa paljon kirkollista vihkimistä.

Vihkimisen voi toimittaa myös muun perhejuhlan, kuten kasteen, yhteydessä tai seurakunnan järjestämässä Hääilta-tapahtumassa.

## Ennen tärkeää päivää

Ennen vihkimistä on suoritettu avioliiton esteiden tutkinta. Sillä on varmistettu, ettei avioliitolle ole lainmukaisia esteitä. Puolisot hakevat tutkintaa yhdessä ja sen voi suorittaa oma kotiseurakunta tai maistraatti. Esteiden tutkinnan yhteydessä on ilmoitettu myös mahdollisesta sukunimen vaihtamisesta, joka astuu voimaan vihkimisen jälkeen. Vihkimisen yhteydessä on kuitenkin vielä mahdollista ilmoittaa, että molemmat säilyttävät omat sukunimensä.

Lisää tietoa maistraatti.fi

Vihkikeskustelu

Ennen avioliittoon vihkimistä tai siunaamista tavataan papin kanssa. Tapaaminen sovitaan usein sinne, missä tilaisuus tapahtuu. Silloin voidaan sopia toimituksen kulusta, käytännön asioista sekä keskustella omista toiveista. Tapaamisessa voivat olla paikalla myös henkilöt, joilla on tilaisuudessa jokin tehtävä.

Vihkitoimitus ja avioliiton siunaus ovat jumalanpalveluksia, jotka koostuvat raamatunluvusta, rukouksesta ja yleensä myös yhteisistä virsistä.

## Vihkitoimitus etenee pääpiirteittäin seuraavasti

Johdantomusiikki, häämarssi ja/tai alkuvirsi, jonka aikana hääpari saapuu alttarille.

Alkusiunaus. Papin johdantosanat (Hääpsalmi, vapaaehtoinen). Vihkirukous. Raamatunluku. Papin puhe vihittäville. Vihkiminen:

Kysymykset vihittäville, sormusrukous (sormuslupaukset), vahvistaminen, aviopuolisoiden siunaaminen.

Kiitosvirsi. Yhteinen esirukous, Isä meidän -rukous, siunaus.

(Vihkilaulu tai muuta sopivaa musiikkia.) Lähettäminen. Päätösmusiikki.

Avioliiton kirkollisessa siunaamisessa papin kysymysten sanamuoto on erilainen, eikä sormuksia vaihdeta.

## Musiikki

Musiikista sovitaan seurakunnan kanttorin kanssa. Hän auttaa mielellään kappaleiden valinnassa. Tilaisuudessa on yleensä urkumusiikkia kirkkoon tullessa ja poistuttaessa sekä 1–2 virttä. Lisäksi tilaisuudessa voi olla soitinmusiikkia tai laulua. Yhdessä laulettu virsi tai vihkilaulu lisäävät juhlan tuntua.

Virsikirjan osiosta avioliittoon vihkiminen (virret 238–241) sekä vihkilaulut (816–824) löytyy sopivia virsiä. Monet kiitosvirret sopivat hyvin vihkimiseen. Virsikirjan löydät myös netistä virsikirja.fi

## Vihkimusiikkiehdotuksia

### Marsseja

Melartin, Juhlamarssi

Mendelssohn, Häämarssi

Kuula, Häämarssi

Wagner, Morsiuskuoro

Elgar, Pomp and circumstance

Clarke, Trumpet Voluntary (The Prince of Denmark´s March)

Charpentier, Trumpet Tune (Te Deum)

Schubert, Ave Maria

Bach-Gounod, Ave Maria

Bach, Preludi C (“pieni”), Preludi F (“pieni”), Preludi Es “Kristus valo valkeuden”, Air

### Virsiä

Virsi 135, Jumala loi

Virsi 239, Loi Herra kuvaksensa

Virsi 241, Herra rakkaastani tunnen iloa

Virsi 332, Herraa hyvää kiittäkää

Virsi 462, Soi kunniaksi Luojan

Virsi 517, Herra kädelläsi

Virsi 571, Suvivirsi (Jo joutui armas aika)

Vihkilaulut 816–824.

### Yksinlauluja

Bach-Gounod Ave Maria

Schubert, Ave Maria

Franck, Panis Angelius (Leivästä enkelten)

Merikanto, Oi kiitos, sä Luojani armollinen

Tikka, Rakkaus on (Viisi laulua Raamatun sanoin)

Kirkkomäki, Häälaulu

Erkkilä, Suurin niistä on rakkaus

sov. R. Lagi, Sa, Herra, katse armoinen (sanat Runeberg)

sov. J. Haapasalo, Luo näihin kahteen katseesi (Runebergin häävirsi)

Simojoki Rakkaus on lahja Jumalan (Messulauluja) Rakkaus on ikuista

Salminen Tänä aamuna aurinko nousi (Laulutuuli)

Nikkola Kun on toisessa kädessä Jumala ja toisessa olet Sinä (Lasten virsi)

Laaksonen, Rakkauden liekki Kevään leikit (Tuomaslauluja).

Kysy myös kanttoreiden omaa ohjelmistoa!

Rakkaus on kärsivällinen, rakkaus on lempeä.

Rakkaus ei kadehdi, ei kersku,

ei pöyhkeile,

ei käyttäydy sopimattomasti, ei etsi omaa etuaan,

ei katkeroidu,

ei muistele kärsimäänsä pahaa, ei iloitse vääryydestä

vaan iloitsee totuuden voittaessa. Kaiken se kestää, kaikessa uskoo, kaikessa toivoo, kaiken se kärsii.

1. Kor. 13: 4–7

pirkkalanseurakunta.fi

Seurakuntatoimisto

Suupantie 10, 2. krs.

03 342 7300

pirkkala.seurakunta@evl.fi

Avoinna ma–ti ja to–pe 9–12 ja 13–15.

Pirkkalan seurakunta 2023.